Diari Oficial de la Generalitat Valenciana


Sumari del DOGV 3691, del 18-02-2000 (2000/1221)

ORDRE de 15 de febrer de 2000, del conseller d’Obres Públiques, Urbanisme i Transports, per la qual s’amplien les cartografies temàtiques declarades de necessària observança en la redacció dels plans urbanístics o territorials que es formulen a la Comunitat Valenciana, per l’Ordre de 8 de març de 1999 d’aquesta conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/02/15/(1)/dof/vci/html**

### Dades del document

Número de DOGV
:   3691

Data del DOGV
:   18-02-2000

Secció del DOGV
:   I. DISPOSICIONS GENERALS

Número del document
:   2000/1221


Data del document
:   15-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * cartografia
    * legislació
    * pla d'urbanisme

ORDRE de 15 de febrer de 2000, del conseller d'Obres Públiques, Urbanisme i Transports, per la qual s'amplien les cartografies temàtiques declarades de necessària observança en la redacció dels plans urbanístics o territorials que es formulen a la Comunitat Valenciana, per l'Ordre de 8 de març de 1999 d'aquesta conselleria. [2000/F1221]
  
Per l'Ordre de 8 de març de 1999 d'aquesta Conselleria d'Obres Públiques, Urbanisme i Transports, publicada en el Diari Oficial de la Generalitat Valenciana número 3.456, de 17 de març de 1999, es van declarar de necessària observança en la redacció dels plans urbanístics o territorials que es formulen en l'àmbit de la Comunitat Valenciana determinades cartografies temàtiques i estudis integrants del sistema d'informació territorial publicades per aquesta conselleria. En l'article 3r de l'esmentada ordre s'estableix que aquestes cartografies i estudis d'informació territorial es podran ampliar i actualitzar mitjançant les oportunes ordres, a fi de facilitar la seua utilització pública de manera permanentment actualitzada.
  
Respecte d'aquest propòsit, la Conselleria d'Obres Públiques, Urbanisme i Transports ha publicat la cartografia temàtica anomenada Planejament urbanístic a la Comunitat Valenciana, amb la finalitat d'oferir la informació territorial que hi ha sobre la visió general dels usos del sòl planificats en la nostra Comunitat Valenciana. Visió que és el resultat d'extraure dels instruments de planejament general municipal vigents aquelles determinacions més rellevants des del punt de vista territorial: la classificació i qualificació urbanística del sòl.
  
Sens dubte, a fi d'aconseguir un desenvolupament ordenat i sostenible del nostre territori, els límits de terme municipal són simples delimitacions administratives que, en realitat, no constitueixen barreres ni elements físics determinants de la lògica territorial. Per això, no pot entendre's el planejament d'un determinat municipi al marge del que hi ha o està previst que hi haja més enllà de les seues fronteres.
  
Respecte d'això, és responsabilitat compartida pels ajuntaments i l'administració de la Generalitat Valenciana assegurar que el model de creixement escollit pels municipis respecta l'equilibri urbanístic del territori, sense esgotar els recursos, ni saturar les infraestructures supramunicipals o desvirtuar la funció que els és pròpia. Així com garantir la deguda homogeneïtat i coordinació del planejament en la frontera comuna de termes municipals veïns, d'acord amb el que disposen els articles 4, 35.2, 38.2 i 40.1.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb els articles 40.3, 143, 159 i 164.B del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià.
  
En definitiva, la present cartografia temàtica ?que amb aquesta ordre es normalitza amb caràcter oficial- subministra una informació veraç sobre les actuals previsions de creixement urbanístic dels nostres municipis, que ajudarà a corregir desequilibris i a dotar de coherència i racionalitat als processos d'ocupació del territori que puguen plantejar-se en el futur.
  
Per això, en l'exercici de les facultats que m'han sigut atribuïdes, d'acord amb el que estableix l'article 27.2 de l'esmentada Llei Reguladora de l'Activitat Urbanística en relació amb l'article 49.2 del Reglament de Planejament de la Comunitat Valenciana, l'Ordre de 8 de març de 1999 d'aquesta Conselleria i l'article 7 del Decret 225/1999, de 15 de desembre, del Govern Valencià, a proposta de la Direcció General d'Urbanisme i Ordenació Territorial,
  
ORDENE
  
Article 1
  
S'amplia l'Ordre de 8 de març de 1999 d'aquesta Conselleria d'Obres Públiques, Urbanisme i Transports, per la qual es declaren de necessària observança, en la redacció dels plans urbanístics o territorials que es formulen en l'àmbit de la Comunitat Valenciana, determinades cartografies temàtiques i estudis integrants del sistema d'informació territorial publicades per aquesta conselleria, en el sentit d'incorporar la cartografia temàtica anomenada Planejament urbanístic de la Comunitat Valenciana a l'ordre esmentada. El seu contingut s'haurà de tenir en compte en el procés de presa de decisions públiques per a la redacció i aprovació dels plans de contingut urbanístic i territorial.
  
Article 2
  
Els òrgans que exercisquen la potestat de planejament verificaran l'adequació de les seues previsions a la informació subministrada per l'esmentada cartografia temàtica declarada de necessària observança, i evitaran l'adopció de decisions que, per desconéixer els seus continguts, siguen incongruents amb la realitat territorial. Només seran admissibles decisions de planejament urbanístic i territorial que s'aparten de la informació subministrada per aquesta cartografia temàtica quan es fonamenten en una anàlisi territorial que, efectuada amb ocasió de la redacció d'aquell, permeta refutar la present informació per obsoleta, incompleta o insuficient, justificant la coherència de les seues previsions dins del seu context supramunicipal de sostenibilitat en la utilització del territori.
  
Article 3
  
La present cartografia temàtica sobre Planejament Urbanístic de la Comunitat Valenciana es podrà ampliar i renovar per mitjà de les oportunes ordres dictades per la Conselleria d'Obres Públiques Urbanisme i Transports, a fi de facilitar la seua utilització pública de manera actualitzada permanentment.
  
Article 4
  
Qualsevol persona o organisme que estiga interessat en la consulta podrà disposar de la documentació esmentada als ajuntaments de la Comunitat Valenciana, al Servei d'Informació Territorial i Divulgació de la Direcció d'Urbanisme i Ordenació Territorial i als serveis territorials d'Urbanisme de la Conselleria d'Obres Públiques, Urbanisme i Transports.
  
Disposició final
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de febrer de 2000
  
El conseller d'Obres Públiques, Urbanisme i Transports,


Còpia Permalink ELI